# **”Tjørnen”,** Kirkepladsen 9, 8541 Skødstrup

#### **Andelsboligforeningen**

##### Hjemmesiden: [www.tjornen.dk](http://www.tjornen.dk)

03-12-2014

**Nyhedsbrev nr. 5**

Kære alle på vor interesseliste

Det sidste nyhedsbrev var medio september og her i den gode julemåned, får I hermed igen en hilsen fra bofællesskabet Tjørnen.

**Beboermøde**

For at sikre, at alle ved, hvad der sker i Tjørnen, holder vi om efteråret et beboermøde, hvor alle relevante forhold kan drøftes. Det holdt vi d. 30.-oktober. Vi har ikke de tunge emner med på dette efterårsmøde, som er med på forårets generalforsamling. Så her kan drøftes alt, som har almen interesse. Det er ikke bestyrelsen, som arrangerer, men et udvalg fra beboerkredsen, som udarbejder dagsorden og leder mødet. Vi har valgt det på denne måde, for at gøre kommunikationen alle imellem så uformel og demokratisk som muligt. Reelt kan det ikke besluttes noget på disse beboermøder, men bestyrelsen vil naturligt være lydhør, hvis der er noget væsentligt, som bliver rejst af beboerne.

**Alle huse er solgt, og alle er flyttet ind.**

Pludselig, var der i foråret 4 fire huse, som var til salg på en gang. Dette havde vi aldrig prøvet før. Normalt bliver et hus til salg ad gangen, enten ved at nogle falder bort, eller nogle flytter på plejehjem. Men – hvis flere ting falder sammen, så kan flere huse selvfølgelig komme til salg samtidig. Nu er alt ved det normale, og alle huse er beboet. Alle de nye er blevet vel modtaget, og vi synes de allerede er faldet godt til. Der er mange praktiske ting, man lige skal lære.

For at lette dette, har vi lavet en pjece med alle de praktiske oplysninger om vort bofællesskab, ligesom de alle fik en mentor, som de kan spørge om alt det, de yderligere gerne vil have oplysning om.

**Vedligeholdelser**

Noget af det vi prøver på er, at holde vort bofællesskab i orden. En gruppe under husudvalget har taget sig af at male panelerne i fælleshuset – her i første omgang er det i havestuen og i anretterværelset. Det er blevet rigtigt flot – det har forynget disse stuer. Holdet vil fortsætte og forsøge at male biblioteket lige efter nytår. Det skal nok også blive flot og forynge dette rum.

Det seneste nye, som er blevet gjort, er at der er indrettet et børneværelse i fælleshuset. En af de nye som flyttede ind, havde en masse gode og gedigne legesager tilovers, samt lamper og reoler, som lige passede ind i det værelse, som vi hidtil har betegnet syværelset. Dette nye legeværelse kan nu benyttes af alle – har man børnebørnene på eftermiddagsbesøg, kan man gå derop med dem, eller har man familiefest og har lejet hele huset, kan børnebørnene lege her, mens de voksne har andre aktiviteter.

Rigtig glædelig jul og godt nytår til alle på vor interesseliste

På andelsbestyrelsens vegne

Jes Retbøll